పనితీరులేనివాళ్లు వెళ్లిపోవచ్చు
బయటికి మార్గం చూపుతున్న ఫ్లిప్‌కార్ట్‌
బెంగళూరు : ఆన్‌లైన్‌వ్యాపార దిగ్గజం ఫ్లిప్‌కార్ట్‌ ఫ్యాషన్‌ పోర్టల్‌ జబాంగ్‌ను 70 మిలియన్‌ డాలర్లకు కొనుగోలుచేసిన తర్వాత ప్రక్షాళనకు శ్రీకా రం చుట్టింది. లేఆఫ్‌లు, ఉద్యోగుల కుదింపులను ప్రారంభించింది. పనితీరు సక్రమంగా లేని ఉద్యో గులను వెళ్లిపోవాలని ఆదేశిస్తోంది. తమ లక్ష్యాలకు అనుగుణంగా పనితీరులేనివారు వెళ్లిపోవచ్చని, కంపెనీ బయట మరిన్ని అవకాశాలు చూసుకోవ చ్చని ఫ్లిప్‌కార్ట్‌ చెపుతోంది. కనీసం 700నుంచి వెయ్యిమందికి గుడ్‌బై చెపుతుందని అంచనా. ఈ విధానం సహజసిద్ధంగా తాము అమలుచేస్తున్న దేనని ఫ్లిప్‌కార్ట్‌ప్రకటించింది. ఇంటర్నెట్‌ సంస్థల్లో ఇదంతా నిరంతర ప్రక్రియగానే పేర్కొంది. కీలక ఇ-కామర్స్‌సంస్థలు భారత్‌లో గట్టిపోటీని ఎదు ర్కొంటున్నాయి. 2007లో ప్రారంభించిన ఫ్లిప్‌కార్ట్‌ ఆన్‌లైన్‌ ఫ్యాషన్‌ పోర్టల్‌ జబాంగ్‌ను 70 మిలియన్‌ డాలర్ల పూర్తినగదుకు కొనుగోలు చేస్తున్నట్లు ప్రకటించింది. ఫ్లిప్‌కార్ట్‌ యూనిట్‌ మింత్రా ద్వారా ఈ కొనుగోలు జరిపింది. కనీసం నెలవారీగాచూసినా 15 మిలియన్లకుపైబడిన వినియోగదారులున్నారు. గత ఏడాది మింత్రను ఫ్లిప్‌కార్ట్‌ 300 మిలియన్‌ డాలర్లకు కొనుగోలుచేసింది. స్నాప్‌డీల్‌, అమెజాన్‌ సంస్థలు ఫ్లిప్‌కార్ట్‌కు గట్టిపోటీ ఇస్తున్నాయి. మార్కెట్‌ వాటా పెంచుకునేందుకు 500 కోట్లు డాలర్లు పెట్టుబడులు పెడుతున్నట్లు కూడా ప్రకటించింది. జనవరిలోనే సచిన్‌బన్సాల్‌స్థానంలో సహ వ్యవస్థాపకులు బిన్నీ బన్సాల్‌ వచ్చారు. బిన్సీ బన్సాల్‌ అప్పటివరకూ చీఫ్‌ ఆపరేటింగ్‌ అధికారిగా పనిచేసారు. వీరిద్దరూ కూడా అమెజాన్‌ మాజీ ఉద్యోగులే కావడం విశేషం. సెల్‌ఫోన్ల నుంచి స్యూట్‌కేస్‌ల వరకూ అన్ని విభాగాలకు ఫ్లిప్‌కార్ట్‌ విస్తరించింది. మార్కెట్‌ విలువలు 15 బిలియన్‌ డాలర్ల నుంచి 11 బిలియన్‌ డాలర్లకు పడిపోయిం ది. చిన్నచిన్న పట్టణాల్లో పోటీసంస్థలు పెట్టుబడులు పెంచుతూ స్థానిక రిటైలర్ల నుంచే ఉత్పత్తులు సేకరించి మార్కెట్‌ వాటాను పెంచుకుం టున్నారు. గట్టిపోటీతోపాటు, భారీ ఎత్తున డిస్కౌంట్లు కూడా ఫ్లిప్‌కార్ట్‌ నష్టాలకు కారణం అవుతున్నాయి. స్నాప్‌డీల్‌, అమెజాన్‌ పరిస్థితి కూడా ఇదే. ఈరంగంలోని నిపుణుల అంచనాలను చూస్తే ఇ-కామర్స్‌కు నిధుల సమీకరణ కష్టం అవుతోంది.